קו B של הרכבת התחתית של רומא

קו B (באיטלקית: Linea B) הוא קו מטרו המשרת את רומא, איטליה, והוא חלק ממטרו רומא. למרות שמו, קו B היה הקו הראשון שנבנה בעיר. הוא חוצה את רומא באלכסון, מתחיל בדרום בתחנת לאורנטינה שברובע EUR, ולאחר מכן מתפצל ל-2 זרועות שונות, מצפון-מזרח, מסתיים בתחנת רבּיבּיה, ומצפון בתחנות ג'וניו. הקו חוצה את קו A בתחנת טרמיני, בנוסף, בעתיד יבנה חיבור בינו בתחנת קולוסיאום ובין תחנת פורי אימפריאלי העתידית בקו C. זאת ועוד, הקו חולק 3 תחנות עם קו הרכבת רומא-לידו (פירמיד, בזיליקת סן פאולו, EUR מאליינה). הקו מסומן בצבע כחול, אורכו של הקו הוא כ-23.5 ק"מ ובו 26 תחנות.

 סקירה כללית 
הרכבת הראשונה יוצאת ב-05:30 בבוקר, והאחרונה ב-23:30 בלילה, החל מ-18 בינואר 2008, הרכבת האחרונה בימי שישי ושבת יוצאת בשעה 1:30 בבוקר. היא נושאת 345,000 נוסעים ביום ומפעילה 377 רכבות ביום, בתדירות שיא של רכבת אחת כל 3 דקות בחלק המשותף, וכל 4.5 דקות בזרועות בזמני העומס, ובזמני השפל 6–9 דקות.

 היסטוריה 
ממוזער|תחנת המטרו טרמיני במצב בנייה מתקדם בסביבות 1940
ממוזער|חפירת המנהרה מול הקולוסיאום (1939)
בניית הקו

למרות שמו של הקו (B) היה הוא קו המטרו הראשון ברומא ובאיטליה כולה. הקו תוכנן במהלך שנות ה-30 על ידי הממשלה הפשיסטית במהלך חיפוש אחר חיבור מהיר בין תחנת הרכבת המרכזית טרמיני (אשר ממוקמת במרכז העיר), לבין רובע חדש בדרום מזרח העיר, E42. רובע זה היה המיקום המתוכנן של התערוכה האוניברסלית, אשר הייתה אמורה להתקיים ברומא ב-1942, על כן נקראה מסילת הרכבת "מסילת E42". התערוכה מעולם לא התקיימה עקב כניסתה של איטליה למלחמת העולם השנייה ב-1940. כאשר הופסקה העבודה, חלק מהמנהרות במרכז העיר (בין טרמיני ו-פירמיד ) הושלמו ושימשו כמקלטים בזמן התקפות אוויריות במהלך המלחמה.

העבודה על המטרו החלה שוב בשנת 1948, במקביל עם הפיכת האזור שיועד לתערוכה בעבר, לרובע מסחרי תחת השם Esposizione Universale Roma (EUR). הקו נפתח ב-9 בפברואר 1955 על ידי נשיא הרפובליקה לואיג'י אינאודי, וכלל בתוכו 12 תחנות לרבות קירקוס מקסימוס, הקו החל לפעול יום למחרת.

כאשר קו חדש החל את שירותו ב-1980 מאנגנינה לאוטביאנו, קראו לו קו A, על כן החליט ראש העיר בתקופה (לואיג'י פטרוסלי) ששמו של קו E42 (מטרמיני - לאורנטינה) ישונה לקו B.

שיפוץ הקו
ממוזער|פנים רכבת בקו B (פברואר 2017)
בשנת 1990 הוארך קו B מטרמיני לרבּיבּיה במזרח העיר, ובמקביל נערכו עבודות תשתית על הקטע הקיים, הקו כולו עבר מודרניזציה, יתר על כן, חלק מן המסילות הוכפלו. בעת ובעונה אחת, נפתחה תחנה נוספת בשם מרקוני, מה שהוביל לשינוי שמה של תחנה הקיימת על הקו מ-EUR מרקוני ל-EUR פלאספורט. בנוסף, תחנת גברטלה נבנתה מחדש.

בהמשך נוספו התחנות החדשות פונטה מאלמו ב-1995 שהיום משמשת כמרכז מחלף חשוב עם קווי אוטובוס חוץ עירוניים, ותחנת קווינטיליאני בשנת 2003.

השלוחה B1
ממוזער|המחלף בין קו B ל-B1
ממוזער|תחנת ליביה
כבר בשנת 1984 כאשר הוצג הקטע הביצועי של טרמיני - רבּיבּיה היה צפוי שתחנת בולוניה תשמש כמקום יציאה לשלוחה חדשה, על כן, התחנה תוכננה בשני מפלסים חופפים כך שהרכבות יוכלו להגיע משני מסלולים שונים מבלי שיהיו בעיות חצייה.

בסתיו 2005 החלו עבודות הבנייה על הרחבה צפונה, אך, בעקבות חשש ליציבות המבנים הסמוכים לתוואי הרכבת, שונה מסלולה מעט. במקום תחנת נומנטנה הוחלט להאריך את הקו ב-700 מטרים מעבר לתחנת קונקה ד'אורו ולבנות תחנה נוספת באזור פיאצלה ג'וניו, ממנה התחנה לוקחת את שמה.

עבודות הבנייה זכו לעניין רב, בזכות השימוש בטכניקות בנייה חדשות, ושימוש במכונות מנהור. המעבר של הקו מתחת לנהר אניין הוסיף עוד יותר לעניין הציבורי, וגם למחיר הפרויקט.

בסוף פברואר 2008 פתחה הנציבות האירופית בתביעה בגין אי-מילוי התחייבות בגלל הקריטריונים להענקת המכרזים של הרכבת, מה שהאט בפועל את ביצוע ההארכה ואת הקמת תחנת ג'וניו.

ב- 13 ביוני 2012 נפתחה זרועה החדשה תחת השם B1 (30px|link=Linea B1 (metropolitana di Roma)). תחילה החלק בין בולוניה לקונקה ד'אורו. וההארכה עד ג'וניו נפתחה בשנת 2015 לאחר עיקובים רבים.

 תאריכי פתיחה 
 9 בפברואר 1955: טרמיני - לאורנטינה
 8 בדצמבר 1990: טרמיני - רבּיבּיה
 13 ביוני 2012: בולוניה - קונקה ד'אורו (B1)
 21 באפריל 2015: קונקה ד'אורו - ג'וניו (B1)

 הרחבות עתידיות 
ממוזער|תחנת ג'וניו

 הרחבות לקו B 
הרחבה עתידית תוכננה מעבר לרביביה עם שתי תחנות נוספות: סאן בזיליו ו- טורצ'ה/קזאל מונסטריו. ב-29 בספטמבר 2010 הודיע מנכ"ל רומא מטרופוליטן כי, עבודות להארכת קו B מעבר לרביביה יחלו במהלך הרבעון הראשון של 2011, אך זה מעולם לא קרה. לפי הצהרות של ראש עיריית רומא דאז (ג'יאני אלמנו), העבודות היו אמורות להתחיל עד סוף שנת 2013 ולהסתיים ב-2017, אבל, העבודות לא התחילו מעולם.

בנוסף, הייתה גם תוכנית להארכה דרומית מעבר לתחנת לאורנטינה לאורך של כ-6 ק"מ עם ארבע תחנות חדשות, אך רעיון זה הוחלף בתוכניות מסלולי תחבורה ממוקדים

במרץ 2025, הקצתה עיריית רומא 44 מיליון אירו לתכנון הרחבה של רביביה-סטוויל, שלב התכנונים צפוי להסתיים בשנת 2026, ולבקש מימון עד שנת 2027.

 הרחבות לקו B1 
לאחר פתיחתו של קו B1, היו תוכניות להארכתו על מעבר לג'וניו, ב-2010 אושר פרויקט ההרחבה באורך של 3.850 ק"מ עם שלוש תחנות חדשות, אך פרויקט זה נגנז זמן קצר לאחר האישור. בשנת 2019 אושר פרויקט חדש, להארכת הקו עם 5 תחנות חדשות באורך של 5.1 קילומטרים.

 צי רכבות 
ממוזער|רכבת מסוג MR 200 בשימוש
כאשר קו B נפתח ב-1955, בעיקר נעשה שימוש ברכבות מסוג MR100 ו-MR200 (הידועות גם בשם Automotrice Stanga -TIBB). בשנת 1976 התווספו גם רכבות מסוג MR300.

בשנת 1987, עם ההרחבה לרביביה הרכבות הוחלפו ברכבות מסדרה MB100 וMB300, מהלך זה עזר להכיל יותר נוסעים. רכבות ה-MR100, ה-MR200 וה-MR300 הישנות, הועברו אל רכבת "רומא-לידו".

במקביל להקמת הקווים החדשים בשנת 2010, הוחלט להכניס לקו B רכבות חדשות מסוג MA300 (הידועות גם כ-CAF), ולשפץ את רכבות הMB 100 הישנות. החל מ-2014, יש שימוש ברכבות מסדרת MB400 הדומות לאלו בקו A.

ההוצאה הסופית משירות של דגמי ה-MB100 החלה, עד שנת 2025 רוב יחידות הסדרה הושבתו, והיום מעט רכבות מדגם זה ממשיכות לפעול בשירות סדיר. הוחלט להחליפן ברכבות של חברת היטאצ'י, תהליך זה בתנועה, כשחלק מהן כבר נמסרו ל-ATAC. רכבות אלו מורכבות משישה קרונות, אורכן הוא 106 מטרים, ולהן הקיבולת להכיל 1,204 נוסעים, מתוכם 204 בישיבה.

פעילות רכבות לפי שנים

 ה-MR 100 - בין השנים 1955 ל-1987 (הועבר לרומא-לידו)
 ה-MR 200 - בין השנים 1955 ל-1987 (הועבר לרומא-לידו)
 ה-MR 300 - בין השנים 1976 ל-1987 (הועבר לרומא-לידו)
 ה-MA 100 - בין השנים 1976 ל-1979 (הפעלה זמנית עד לפתיחת קו A)
 ה-MB 100 - מאז 1987
 ה-MA 200 - בין השנים 2006 ל-2012 (הועבר מקו A ומשם לרומא-לידו)
 ה-MA 300 - מאז 2010
 ה-MB 400 - מאז 2014
 רכבות היטאצ'י - מ-2025 (האספקה עדיין לא הושלמה)

קישורים חיצוניים

 הערות שוליים 

קטגוריה:הרכבת התחתית של רומא